**«Тарих қадамдары» интеллектуалды сайысы**

**Мақсаты:**

1. ***Білімділік:*** Интеллектуалдық сайысқа қатысушы оқушылардың тарихи білімдерін дамыту.
2. ***Дамытушылық:*** Қазақстан тарихы пәніне қызығушылықтарын арттыру, шығармашылық қабілеттерін нығайту, тарихи зерделік қасиеттерін дамыту.
3. ***Тәрбиелік:*** Қазіргі заман талабына сай күнделікті теледидардан көрсетіліп жүрген танымдық бағдарламаларды негізге ала отырып, оқушыларды қоғамдық жаңалықтардан және өзгерістерден тыс қалмауға баулу.

Сонау ежелгі өркениет кезеңдерінен — ақ адамзаттың дамуы мен қалыптасуы жайында көптеген ғалымдар ғылыми  әрі теориялық, тәжірибелік ізденістерін, пікірлерін ұстанумен келеді. Бұл тұрғыдан қазақ халқы да кем де емес.

Ұлы Абай, Шәкәрім, Ыбырай сынды алыптарымыздың осы жолда көрсеткен тәлімі мен білімі еш ұмытылмақ емес.

Ал Елбасымыз Н. Ә. Назарбаев «Біз өмір бойы жететін білім моделінен өмір бойы білім алу моделіне көше алуға тиіспіз» — деп білімнің маңызын айрықша жоғары бағалаған. Ендеше, құрметті жас достар! Ғылым мен білім бәсекесі туындаған ХХІ ғасырдың тәуелсіз, егеменді еліміздің болашақтары, құрметті қонақтар, гуманитарлық пәндер апталығына байланысты мектепішілік «Тарих қадамдары» атты тарихи танымдық сайысымызды бастауға рұқсат етіңіздер.

Сайысымызды бастамас бұрын әр топ өзінің атымен және ұранымен таныстырады, әділқазылар топтардың таныстыруын бағалайды.

**«Бәйтерек» тобы**  
Ұраны:  
Тапқырлық таныту мақсатымыз,  
Біліммен шықсын тек жақсы атымыз.  
  
**«Асыл тас» тобы**  
Ұраны:  
Асыл тастан шығады ұранымыз  
Мектептің көкке ұшар қыранымыз.

***Әділқазылар*** алқасымен таныстыруға рұқсат етіңіздер –

***Ал енді сайысымыздың өту барысымен таныстырайық:***

1. Жылдарды сөйлетейік
2. Пікірталас (Махамбеттің орны тарихта ма, әдебиетте ме?)
3. Сырға толы карта
4. Шындық па? Жалған ба?
5. Суретті таны
6. Кім, не жазған.....
7. Тарихи басқатырғыш.

Ендеше, құрметті сайыскерлер, ағартушы ғалым Ыбырай Алтынсариннің «Бір Аллаға сиынып, кел балалар оқылық» дегеніндей «Бір Аллаға сиынып, кел жас достар сайысымызды бастайық». Сайысымыздың бірінші бөлімі «Жылдарды сөйлетейік» деп аталады.

**1. Жылдарды сөйлетейік (қай жылы қай хан билік етті)**

1465-1473 – Керей хан   
1473-1480 – Жәнібек хан   
1480-1511 – Бұрындық хан   
1511-1518 – Қасым хан   
1538-1580 – Хақназар хан   
1582-1598 – Тәуекел хан   
1628-1652 – Жәңгір хан   
1680-1715 – Әз-Тәуке хан   
1718-1748 – Әбілхайыр хан   
1791-1794 – Ералы хан   
1797-1805 – Айшуақ хан   
1716-1719 – Қайып хан   
1719-1734 – Сәмеке хан   
1734-1771 – Әбілмәмбет хан   
1841-1847 – қазақтың соңғы ханы Кенесары – Абылай ханның немересі

**2. Пікірталас**

Махамбеттің орны ең алдымен әдебиетте ме, тарихта ма?

Махамбет Жәңгір ханға не себепті қарсы шықты?

Халық Исатай мен Махамбеттің соңынан неге ерді?

Махамбеттің тұлғасын көз алдарыңа қалай елестетер едіңдер?

Махамбеттің қандай қасиеттерін бағалайсыңдар?

**3. «Сырға толы карта»**  
Әр топқа кезекпен Қазақстан қалалары бойынша сұрақтар қойылады. Қойылған сұрақ бойынша әр топ сұраққа жауап беріп қана қоймай, сонымен қатар қаланы картадан көрсетуі қажет.

Сұрақтары:   
1. Айша бибі кесенесі орналасқан қала? (Тараз)   
2. Негізі 1640 жылы қаланған Гурев қаласының қазіргі аты? (Атырау)   
3. Алаш автоаномиясының астанасы болған қала? (Семей)  
4. Қазақтар қай қаланы Қызылжар деп атайтын? (Петропавл)   
5. Сақ тайпалары қанша топқа бөлінді? Оларды ата? Қай аймақтарды мекендеді? 3 ке. Парадарайя – қара теңіз жағалауы. Тиграхауда – Ташкент қаласы маңы, Тянь-Шань тауы маңайын. Хаомаварга – Әмудария өз бойларын  
6. Ақтабан шұбырынды, Алқакөл сұлама оқиғасының болған жерлері? Іле бойы мен Балқаш жағалауы, Сарысу өзені мен Сарыарқаның оңтүстігі, Сырдарияның оңтүстік тұстары

7. Қай жылы Аңырақай шайқасы болды. Қай жерде? 1730 ж Балқаштың оңт.де  
8. 1847ж Кенесарының Қырғыздармен соғысы қай аймақтарда болды? Ыстықкөл, Шу өзені бас жағында

9. Қ.И.Сәтбаев 1942 жылы осы өңірде мыс кен орындарын ашқаны үшін мемлекеттік сыйлыққа ие болды? (Жезқазған)   
10. 1964 жылдан 1991 жылға дейін украин ақыны Тарас Шевченконың құрметіне Шевченко деп аталған қала? (Ақтау)   
11. 1924-1929 жылдары Қазақстанның астанасы болған қала? (Қызылорда)   
12. 1833 жылы Аппақ Байжанов тас көмірін тапқан қала? (Қарағанды)   
13. 16-18 ғасырлардағы Қазақ хандығының астанасы? (Түркістан)   
14. 1999 жылы ЮНЕСКО-ның шешімімен "Бейбітшілік қаласы" атағын алған қала? (Астана) 

**4. Шындық па? Жалған ба?.**

Берілген сұрақтың жауабы дұрыс болса, «шындық» деп жауабын дәлелдейді, ал сұрақтың жауабы дұрыс болмаса «жалған» деп дұрыс жауабын айтып, дәлелдейді.

1. ХІҮ-ХҮ ғғ Қазақстан жерін мекендейтін қазақ тайпалары Орда Алтай тауынан Дунай өзеніне дейінгі ұлан- ғайыр жерді алып жатты. *(Жалған. Ертістен Жайыққа, Алтайдан Каспий мен Аралға дейінгі кең – байтақ жазық даланы қамытған еді.)*
2. 1470 жылы Керей хан бастаған қол Түркістанға, Жәнібек хан Созаққа шабуыл жасады. *(Шындық. Сауран түбінде қазақтардан жеңіліс тапқан Шайбани хан Бұқарға қашып, Созақ пен Сауран қазақ хандығының құрамына кірді.)*
3. Тәуке хан қайтыс болғаннан кейін оның орнын басқан Қайып сұлтан хандықты әлсіретіп алды. *(Шындық. Кіші жүзді –Әбілқайыр, орта жүзді – Сәмеке, Күшік (Қосмамбет), ұлы жүзді – Жолбарыс басқарды.)*
4. Орта жүздің де кейбір билеушілерінің өзін қолдай бастағанын аңғарған Әбілқайыр солтүстік аймақтарда көшіп жүрген рулар мен тайпаларға өзінің ұлдарын билеуші етіп тағайындап, Тәуке әулетінен шыққан сұлтандарды биліктен ығыстырды. (*Шындық. Осылайша, ХҮІІІ ғ 40-жж басында Әбілқайыр бүкіл қазақ даласына аға хан болуға лайықты дара тұлға ретінде көрінді.)*
5. Абылай қытайлықтардың сеніміне кіру үшін тіптен өзінің ұлы Әділді қытай билеушісіне аманат етіп жіберді*. (Шындық. Мұның өзі Қытайды Түркістан мен Самарқанға жорық жасау ниетінен бас тартқызды.)*
6. Ресей үкіметі біріккен қазақ мемлекетінің өркендеп дамуына құштарлық таныта қоймаса да 1778 ж 24 мамырында Абылайды Үш жүздің ханы етіп бекітті. (Жалған. Орта жүзге бекітті.)
7. Тәуке ханның алдына қойған мақсаты – ыдырай бастаған хандықтағы саяси жағдайды реттеуге күш салды. *(Шындық. Хандық өкімет билігінің беделін көтеріп, ақсүйектердің бөлініп, оңашалануын тоқтату, халықты біріктіру үшін көптеген іс – шараларды іске асырады.)*
8. Абылайдың үш арманы: 1. Елдің жағдайын жақсарту арқылы беделін көтеру; 2. Ұлдарын билікке тарту; 3. Жоңғарларды жеңу. *(Жалған. 1. Жоңғарлардың тұтқынында емес, ұрыс алаңында өлу; 2. Үйленіп артында ұрпақ қалдыру; 3. Қазақ елінің басын біріктіру.)*

**5.Суретті таны**

Абылайхан

Қазбек би

Әлихан Бөкейханов

Арал теңізі

1931-33 ж ашаршылық

Голощекин

6. Кім, не жазған.....  
«Сақ, Сармат, Үйсіндердің келбеттері андрондықтарға ұқсас», - деп жазған антрополог О.Смағұлов  
“Қазақ жүздерінің құрылу себебі , қазақтар көшіп- қонып жүрген жерлерінде өз құқықтарын қорғау үшін одақтар құрған”,- деп жазған Ш.Уәлиханов   
“Қазақ ұлтының өмір сүруінің өзі проблемаға айналды”, -деп жазған А.Байтұрсынов   
“Сақтар – әлемдегі ең әділ, шыншыл халық”,- деп айтқан Геректер   
“ Сақтар дұшпанға – қатал, досқа – адал”- деген грек тарихшылары   
“Өзбек ұлысында үш халықтың болғандығы, оның ішінде ең көбі, ержүректері қазақтар” екені жайлы жазған Рузбихан   
“Тарихты білмей, өткенді, қазіргі жағдайды білу, келешекті болжау – қиын”, деп Әл- Фараби айтқан

**7.Тарихи жұмбақ**

Батырдың есімі. 1-ші әрібін алып тастаса жәй адамның есімі, 2-ші әрібін алып тастаса туыстық атау пайда болады, 3-ші әрібін алып тастаса жануардың аты, 4-ші әрібін алып тастаса планетаның атауы шығады. Бұл қандай есім?

**Мұғалімнің қорытынды сөзі:** Ал балалар бүгінгі тарих көшбасшысы интелектуалдық ойынымызды аяқтайық. Қазақстанның болашағы сендер болған соң білімді де тәрбиелі ұрпақ ретінде еліміздің көркеюіне үлестеріңді қосасыңдар деген сенімдемін.